
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Καλύβια Βαρβάρας» Νομού Χαλκιδικής .... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Μεταβίβαση αρμοδιοτήτων πολεοδομικών εφαρμογών στο Δήμο 


Καλλιθέας (Ν. Αττικής) . 2 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή Μεταξουργείου του δήμου Αθηναίων και επί της οδού Ιά- 
σωνος αριθ. 14 και καθορισμός ειδικών όρων και περιορισμών 
δόμησης. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 7295 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «Καλύβια Βαρβάρα», Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις των άρθρων 1 μέχρι και 7- του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1070/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.268/181/26.4.1982 (ΦΕΚ 214/26.4.1982 τεύχος Β - ) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 10.11.87 έκθεση.της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθάρισε τα 
όρια του αιγιαλού και της παραλίας στην περιοχή «Καλύβια» Βαρβάρας 
Ν. Χαλκιδικής και το από Σεπτέμβρη 1987 με κλίμακα 1:500 τοπο¬ 
γραφικό διάγραμμα του Τεχνολόγου μηχανικού Κων/νου Χατζηγρη¬ 
γορίου, που θεωρήθηκε την 10.11.87 από τη Διεύθυνση Τεχνικών 
Υπηρεσιών της Νομαρχίας Ν. Χαλκιδικής και συνοδεύει την έκθεση της 
προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στα α) Φ 187.2/240/85, β) Φ.544.5/325/88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1985 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 


Οικονομικών», του Β.Δ. 784/1970 και του άρθρου 1 παράγραφος 5 
του Π.Δ. 71/20.2.1984, σχετικά με τη μεταβίβαση αρμοδιοτήτων τοι 
Υπουργού Οικονομικών στους Νομάρχες και στις περιφερειακές Αρχέι 
διανομαρχιακού επιπέδου, αποφασίζουμε: 

1. Επικυρώνουμε την από10.11.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας 
καθώς και από Σεπτέμβρη 1987 τοπογραφικό διάγραμμα, που την συ¬ 
νοδεύει, το οποίο συντάχθηκε από τον Χατζηγρηγορίου Κων/νον μηχα¬ 
νικό, με κλίμα 1:500 και θεωρήθηκε την 10.11.1987 από τη Διεύ 
θυνση Τεχνικών Υπηρεσιών της Νομαρχίας Χαλκιδικής, επί του οποίοι 
η πιο πάνω Επιτροπή, με κόκκινη γραμμή καθόρισε τα όριά του αιγια 
λού, στη θέση «Καλύβια» Βαρβάρας Ν. Χαλκιδικής και με κίτρινι 
γραμμή τα όριας της παραλίας στην ίδια θέση. ■ 

2. Η παρούσα απόφαση μαζί με την έκθεση και. το διάγραμμα, ποι 
προαναφέραμε, να δημοσιευτούν στην Εφημερίδα της Κυβερνήσεωι 
σύμφωνα με τις διατάξεις του άρθρου 13 του Ν. 1078/1983. 

Πολύγυρος; 4. Οκτωβρίου 1988' 

Ο Νομάρχης 
ΚΙΡΚΟΣ ΓΙΩΡΓΟΣ 


ΕΚΘΕΣΗ 

Της Επιτροπής καθορισμού των οριογραμμών αιγιαλού - παραλίας 

παλιού αιγιαλού, σύμφωνα με τις διατάξεις του αρθρ. .74 Π.Δ. 636, 

1977. 

Καθορισμός για πρώτη φορά των ορίων αιγιαλού κ.λπ. στην τοποθε 
αία Καλύβια - Βαρβάρας Χαλκιδικής μπροστά από την ιδιοκτησία Γε 
ωργίου Νακοπούλου οι υπογεγραμμένοι: 

1. Νίκη Γεωργάκα, Οικον. Έφορα, Αρναίας σαν Πρόεδρο 

2. Ιωάννης Τραντίδης, Τοπογράφος Μηχ/κός της ΔΤΎΝΧ σαν μέ 
λος 

3. Γεώργιος Χατζηγεωργίου, Λιμενάρχη Ιερισσού σαν μέλος 

που αποτελούν την επιτροπή καθορισμού των ορίων αιγιαλού - παρα 

λίας κ.λπ. δυνάμει του άρθρ. 74 Π.Δ. 636/1977 και της αριθ. πρωί 
5812/1984 απόφασης του Νομάρχη Χαλκιδικής (αρθ. 63 παρ.1 το 
Π.Δ. 636/77) που συγκλήθηκε ύστερα από την αριθμ. πρωτ. 3130 
3.9.87 εντολή του Προέδρου της, κάναμε αυτοψία στην παραπάνω πε 
ριοχή την 10.11.1987, αφού πήραμε υπόψη: 

1. Την από 13.10.87 αίτηση Γεωρ. Νακοπούλου με την οποία ζητεί 
ται ο καθορισμός των ορίων του αιγιαλού κ.λπ. στην περιοχή αυτή 

2. Το τοπογραφικό και υψομετρικό διάγραμμα που συντάχθηκε το 

Σεπτέμβριο του 1987 από τον Κων/νο Χατζηγρηγορίου - Τεχνολόγ 
Μηχ/κό σε 1 (μία) πινακίδα με κλίμακα 1:500, ελέχθηκε την 9.9.8 
από τον υπάλληλο της ΔΤΥ ΝΧ Ιωάννη Τραντίδη, και θεωρήθηκε τη 
10.11.1987 από τον Προϊστάμενο της ΔΤΥΝΧ όπως ορίζει το αθρ. 2 
του Ν. 719/1977. . / , 

3. Τις διατάξεις του ΑΝ 2344/1940 όπως τροποποιήθηκε, και τη 
σχετική δικαστηριακή ή διοικητική νομολογία. 

4. Την αντίληψη που σχηματίσθηκε από την επιτόπια επίσκεψη γι 
το πλάτος της βρέχόμενης ζώνης της ξηράς και άλλων συναφών στο 
χείων δηλ. την μορφολογία της περιοχής, την κατάσταση της ακτής ττ 
κατάσταση του θαλάσσιου χώρου, τις καιρικές συνθήκες που επικρατοί 

στην περιοχή αυτή. 

5. Το γεγονός ότι ο αιγιαλός δεν δΰναται να εξυπηρετήσει από μόνος 
του τον κατά το άρθρο 7 του Α.Ν. 2344/40 σκοπό, στην περιοχή αυτή, 
αποφασίζει: 

1. Καθορίζει στο παραπάνω τοπογραφικό διάγραμμα: 

α) Την οριογραμμή του αιγιαλοϋ με κόκκινη συνεχή, πολυγωνική 
γραμμή 1,2,3,4,5,6,7,8,9 της οποίας οι κορυφές εξασφαλίζονται από 
συντεταγμένες του τριγωνομετρικού δικτύου της περιοχής. 

β) Την οριογραμμή της παραλίας με συνεχή κίτρινη πολυγωνική 
γραμμή Γ,2’,3',4',5',6’,7',8',9’, της οποίας οι κορυφές καθορίζονται 
εσώτερον και παράλληλα των γραμμών αιγιαλού κατά 10,0 μ. και 

ΕΖ). 

2. Αποφαίνεται ότι δεν υπάρχει παλιός αιγιαλός. 

3. Καθορίζεται ζώνης παραλίας δέκα (10,0) μέτρων για την εξυπη¬ 


ρέτηση των σκοπών της παραγράφου 1 του άρθρου 7 του ΑΝ 2344/ 
1940, και σύμφωνα με το άρθρο 3 του Νόμου 653/77 (ΦΕΚ 214 Α'). 

Η Επιτροπή 
ΓΕΩΡΓΑΚΑ Γ. ΝΙΚΗ 
ΙΩΑΝ. Β. ΤΡΑΝΤΙΔΗΣ 
ΓΕΩΡΓΙΟΣ ΧΑΤΖΗΓΕΩΡΓΙΟΤ 

ΣΥΜΠΛΗΡΩΜΑ ΕΠΙΤΡΟΠΗΣ 

Σύμφωνα με το υπ’ αριθ. 544.5/325/88/αριθ. σχ.898/8.6.88 έγ¬ 
γραφο Γ.Ε.Ν. 

1. Η επιτροπή έλαβε υπ’ όψην τις παρατηρήσεις του ΓΕΝ, όπως αυ¬ 
τές διατυπώνονται στο υπ’ αριθ. 187.2/240/85/αριθ. Σχ. 838/ 
15.5.1985 έγγραφο ΓΕΝ. · 

Αρναία, 10 Αυγούατου 1988 
Η Επιτροπή 

Ο Πρόεδρος Τα μέλη 

(Υπογραφή) (Υπογραφή) 

I 11 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

( 2 ) 

Μεταβίβαση αρμοδιοτήτων πολεοδομιχών εφαρμογών στο Δήμο Καλ¬ 
λιθέας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 3 του άρθρου 61 του Ν. 947/1979 
«Περί οικιστικών περιοχών» (ΦΕΚ 169/Α/79). 

2. Τις διατάξεις του Ν. 1337/1983 «Επέκταση των πολεοδομιχών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 34. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 και του άρθρου 4 
του Π.Δ./τος 137/86 «Συγκρότηση της Γενικής Γραμματείας Δημό¬ 
σιας Τάξης στο Υπουργείο Δημόσιας Τάξης (ΦΕΚ 51/Α/86). 

4. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ.1436/1987 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
5ψ9/Β). 

6· Τη σχετική πρόταση του δήμου Καλλιθέας (Ν. Αττικής) που δια¬ 
τυπώθηκε στις υπ’ αριθ. 389/1987 και 37/1988 αποφάσεις του δη¬ 
μοτικού συμβουλίου και το γεγονός ότι όπως διαπιστώνεται από τις 
αποφάσεις του δημοτικού συμβουλίου υπάρχει δυνατότητα οργάνωσης 
στο δήμο Καλλιθέας κατάλληλης τεχνικής υπηρεσίας μέχρι την έναρξη 
ισχύος του παρόντος διατάγματος. 

7. Την υπ’ αριθ. 574/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Μεταβιβάζεται στο δήμο Καλλιθέας (Ν. Αττικής) και για την περιφέ- 
ρειά του, η άσκηση όλων των αρμοδιοτήτων της Πολεοδομικής Υπηρε¬ 
σίας του Υπουργείου Περιβάλλοντος, Χωροταξίας και Δημοσίων Έρ¬ 
γων που αναφέρεται στο άρθρο 27 παράγρ. 1 του Ν. 1577/1985 
(ΦΕΚ 210/Α) «Γενικός Οικοδομικός Κανονισμός» και στο άρθρο 2 του 
Π.Δ/τος της 3.9.1983 όπως ισχύει (ΦΕΚ 394/Δ) και ειδικότερα: 

α) Έκδοσης οικοδομικών αδειών σύμφωνα με το άρθρο 22 του Ν. 
1577/1985. 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχετικής ενέργειας, σύμφωνα με τα άρθρα 17 και 18 του Ν. 
1337/1983 και τις διατάξεις των Π.Δ/των της 5/7-12/7-1983 
(ΦΕΚ 291/Δ) και 3/9-8/9/1983 (ΦΕΚ 393/Δ) όπως ισχούν. 

γ) Επιβολής των διοικητικών ποινών προστίμου που προβλέπονται 
από το άρθρο 60 του Ν. 947/1979 και ειδικότερα από την περίπτωση 
β της παραγρ. 1. 

6) Εφαρμογής της διαδικασίας διατήρησης ή κατεδάφισης χτισμά¬ 
των ή κατασκευών σύμφωνα με τις διατάξεις των παραγράφων 5,7 και 
8 τρυ άρθρου 8 και της παραγρ. 8 του άρθρου 9 του Ν. 1512/1985 
(ΦΕΚ 4/Α). 

Άρθρο 2 

1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για τη σύμφωνα με το άρθρο 32 και επόμενα του Ν.Δ/ 
τος της 17.7.1923, κατάρτιση και έκδοση πράξεων αναλογισμού, προ¬ 
σκύρωσης και τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει το Δημόσιο; σύμφωνα με το άρθρο 5 
του Ν. 653/1977 (ΦΕΚ 214/Α). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος νομάρχης σύμφωνα με τις ισχύουσες διατάξεις. 


2. Ο ίδιος δήμος, προβαίνει σε όλες τις υλικές και διαπιατωτικές 
ενέργειες, που απαιτούνται για την εφαρμογή στο έδαφος των σχεδίων 
πόλεων, σύμφωνα με τις ισχύουσες διατάξεις. 

Άρθρο 3 

1. Στον ίδιο δήμο και για την περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13/ 
22.4.1929 Π.Δ/γμα «Περί επικινδύνων οικοδομών». Εξαιρούνται οι 
περιπτώσεις του άρθρου 7 του πιο πάνω Δ/τος για την κατάρτιση εκθέ¬ 
σεων επικινδύνους ετοιμόρροπων κατασκευών. 

2. Στην επιτροπή του άρθρου 7 του πιο πάνω Δ/τος μπορούν να συμ¬ 
μετέχουν και μηχανικοί της τεχνικής υπηρεσίες του δήμου. 

3. Για την σύνταξη έκθεσης, την αναθεώρησή της, την υποβολή και 
κρίση ενστάσεων, σύμφωνα με την παράγραφο 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 Π.Δ/τος. 

Άρθρο 4 

1. Στον ίδιο δήμο περιέρχεται το σύνολο των προστίμων της περί¬ 
πτωσης γ' του άρθρου 1 του παρόντος. 

2. Περιέρχονται επίσης τα σαράντα εκατοστά (0,40) του προϊόντος 
της κρατήσεως που προβλέπεται από την παράγραφο 3 του άρθρου 2 
του ΚΗ/1947 ψηφίσματος. 

Άρθρο 5 

1. Οι αρμοδιότητες που μεταβιβάζονται στο δήμο Καλλιθέας (Ν. Ατ¬ 
τικής) με το παρόν διάταγμα ασκούνται από την τεχνική υπηρεσία του. 

2. Ο προϊστάμενος της πιο πάνω τεχνικής υπηρεσίας, όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για προϊστάμενο «Γραφείου Νο- 
μομηχανικού» ή «Σχεδίου πόλεως» ή «Πολεοδομικής Αρχής» και «Επι- 
θεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων, αυτή παρέχεται από την αρμόδια 
κατά τόπο Επιτροπή. Πολεοδομικού και. Αρχιτεκτονικού Ελέγχου 
(ΕΠΑΕ) του Υπουργείου Περιβάλλοντος, Χωροταξίας και Δημοσίων 
Έργων. 

• - ' Άρθρο 6' ,Γ~ ■ * 

1. Με την επιφύλαξη των αρμοδιοτήτων που έχουν σχέση με τις ισχύ- 
ουσες σχετικές διατάξεις οι δημοτικές ή κοινοτικές αρχές, ο Υπουργός 
Περιβάλλοντος, Χωροταξίας και Δημοσίων Έργων κάι οι αρμόδιος νο¬ 
μάρχης μπορούν πάντοτε με τα όργανα που ορίζονται από αυτούς, να 
ασκήσουν επιθεώρηση στην τεχνική υπηρεσία του δήμου για τις αρμο¬ 
διότητες που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, -στο νομάρχη και στο 
δήμαρχο, ο οποίος είναι υποχρεωμένος να την ανακοινώσει στο δημο¬ 
τικό συμβούλιο. 

·. Άρθρο 7 ’ 

1. Διαδικασίες οι οποίες έχουν αρχίσει κάι αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές κ.λπ. συνεχίζονται κάι τελειώνουν από την ίδια υπηρεσία, 
με τη διαδικασία που ισχύει μέχρι την ημέρα έναρξης ισχύος του παρό¬ 
ντος διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 8 

Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΙΊΑΣΤΕΦΑΝΑΚ1Σ 
--♦- 

Αριθ. 70073/4021 (3) 

Χαρακτηρισμός ως διατηρητέου του κτιρίου πού βρίσκεται στην πε¬ 
ριοχή Μεταξουργείου του δήμου Αθηναίων και επί της οδού Ιάσωνος 
αριθ. 14 και καθορισμός ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) 
όπως τροποιήθηκε με το ν. 1772/1988 «Τροποποίηση διατάξεων του 
Ν. 1577/1985 «Γενικός Οικοδομικός Κανονισμός και άλλες σχετικές 
διατάξεις» (ΦΕΚ 91/Α/88). 

2. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων 
κ.λπ» (ΦΕΚ 526/Β/87). 

3. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίου Έργων Μανόλη Παπαστεφανάκι» (ΦΕΚ 
549/Β). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Την από 29.4.1988 αιτιολογική έκθεση της Διεύθυνσης Παραδο¬ 
σιακών Οικισμών την οποία υιοθετεί η Διεύθυνση Πολεοδομικού Σχε- 
διασμού. Τμήμα Παραδοσιακών Οικισμών, με το υπ’ αριθ. 211/Δ/ 
1.9.1988 υπηρεσιακό σημείωμά της. 


6. Την από 18.5.1988 σύμφωνη γνώμη της Ευαγγελίας Βακαλο- 
πούλου για το χαρακτηρισμό ως διατηρητέου του παραπάνω κτιρίου. 

7. Το υπ’ αριθ. 51/1988 Π.Δ/γμα «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων και ειδικότερα το άρθρο 
5 παρ. 1 και 2 εδ. γ (ΦΕΚ 19/Α/1988), αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην πε¬ 
ριοχή Μεταξουργείου της Αθήνας, επί της οδού Ιάσωνος 14 φερόμενο 
ως ιδιοκτησία Ευαγγελίας Βακαλοπούλου, όπως φαίνεται σημειωμένο 
στο σχετικό με στο πρωτότυπο τοπογραφικό σε κλίμακα 1:1000 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την υπ’ αριθ. 70073/1988 πράξη του. 

Ακριβές αντίγραφο του διαγράμματος αυτού θα είναι ανηρτημένο για 
20 ημέρες τουλάχιστον από τη δημοσίευση της αποφάσεως αυτής στην 
Εφημερίδα της Κυβερνήσεως στο Τμήμα Αρχείου και Σχεδίων της 
Διεύθυνσης Τοπογραφικών Εφαρμογών του Υπουργείου Περιβάλλο¬ 
ντος, Χωροταξίας και Δημοσίων Έργων, οδός Πουλίου και Αμαλιάδος 
17 για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, η αποκατάσταση της όψης, ο εκσυγχρονι¬ 
σμός των εγκαταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους λειτουργικούς, 
εφόσον δεν αλλοιώνεται ο αρχιτεκτονικός χαρακτήρας του διατηρητέου 
χτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τη χρήση των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




